stanford-oval/wikipedia huggingface dataset:
หนึ่งในร้อย

| หนึ่งในร้อย |
| --- | --- |

แนว:   ย้อนยุค  รัก 
บทประพันธ์: หนึ่งในร้อย โดยดอกไม้สด
บทละครโทรทัศน์: ดนยา ทรัพย์ยิ่ง
กำกับโดย: อำไพพร จิตต์ไม่งง
แสดงนำ: ธนภพ ลีรัตนขจร อุรัสยา เสปอร์บันด์
ดนตรีแก่นเรื่องเปิด: "The Trouble is.. ปัญหาของฉัน" – วิโอเลต วอเทียร์
ดนตรีแก่นเรื่องปิด: "สุภาพบุรุษ Without Love" – ธนภพ ลีรัตนขจร
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 19
การผลิต
ผู้จัดละคร: แอน ทองประสม
ความยาวตอน: 75 นาที
บริษัทผู้ผลิต: ทอง เอ็นเตอร์เทนเม้นท์ จำกัด
ออกอากาศ
สถานีโทรทัศน์: ช่อง 3 เอชดี
ออกอากาศ: 19 กันยายน 2567 (2567-09-19) – 21 พฤศจิกายน 2567 (2567-11-21)
ละครเรื่องก่อนหน้า: น่าน ฟ้า ชลาลัย
ละครเรื่องถัดไป: มือปราบกระทะรั่ว
หนึ่งในร้อย (อังกฤษ: My Cherie Amour) เป็นละครโทรทัศน์แนวย้อนยุคและรักที่ออกอากาศทางช่อง 3 เอชดีในปี 2567 กำกับโดยอำไพพร จิตต์ไม่งง ดัดแปลงจากนวนิยายในชื่อเดียวกันของดอกไม้สดเมื่อปี 2477 นำแสดงโดยธนภพ ลีรัตนขจร และอุรัสยา เสปอร์บันด์ ละครมีฉากหลังเกิดขึ้นในช่วงพุทธศักราช 2493–2502 โดยบอกเล่าเกี่ยวกับความรักผิดฝาผิดตัวของหญิงสาวหัวสมัยใหม่กับชายหนุ่มที่มีความคิดโบราณคร่ำครึ
นักแสดง > ตัวละครหลัก

ธนภพ ลีรัตนขจร แสดงเป็น พระอรรถคดีวิชัย / วิชัย วรทบุตต์
อุรัสยา เสปอร์บันด์ แสดงเป็น อนงค์ สุนทรพงศ์
พีรวิชญ์ อรรถชิตสถาพร แสดงเป็น ร้อยตรีชัด: น้องชายของวิชัย
ศิริลักษณ์ คอง แสดงเป็น จันทร
นักแสดง > ตัวละครสมทบ

ฐกฤต ตวันพงค์ แสดงเป็น สมพงษ์: พี่ชายคนโตของอนงค์
ทัศน์พล วิวิธวรรธน์ แสดงเป็น ประสิทธิ์: พี่ชายคนที่สี่ของอนงค์
นัฐนิช ประดิษฐาน แสดงเป็น แสวง: พี่ชายคนที่สองของอนงค์
ศรุต นวประดิษฐกุล แสดงเป็น จำลอง: พี่ชายคนที่สามของอนงค์
สุวัจนี พานิชชีวะ แสดงเป็น นางศรีวิชัยบริรักษ์ / คุณนายชื่น: แม่ของวิชัย ชัด ช่วง และช้อย
พาเมล่า เบาว์เด้นท์ แสดงเป็น คุณหญิงมะยม: แม่ของสอางค์
น้ำหนึ่ง สุทธิเดชานัย แสดงเป็น ช้อย: น้องสาวของวิชัย
จันจิรา จันทร์พิทักษ์ชัย แสดงเป็น สอางค์: ลูกของคุณหญิงมะยม
เมจกา​ สุพิชญางกูร แสดงเป็น พยอม
ปวีณ์นุช แพ่งนคร แสดงเป็น ละมุน: คนรับใช้ของตระกูลวรทบุตต์
กรภพ จันทร์เจริญ แสดงเป็น บ๋อย: คนรับใช้ของตระกูลวรทบุตต์
สายฝน ชีช้าง แสดงเป็น แม้น: เป็นฝาแฝดของเมี้ยนและเป็นอาของอนงค์
ลลิตภัคค์ วราพรกิจเสถียร แสดงเป็น เมี้ยน: เป็นฝาแฝดของแม้นและเป็นอาของอนงค์
วัชรพล นนท์ภักดี แสดงเป็น ดิเรก: คนรับใช้ของตระกูลสุนทรพงศ์
ณปภัช ขวัญใจธัญญา แสดงเป็น หนูนิด: ลูกของช้อยกับสมาน แต่ภายหลังได้เป็นบุตรบุญธรรมของวิชัย
นักแสดง > ตัวละครรับเชิญ

ภูริตา สุปินชุมภู แสดงเป็น ราตรี วรทบุตต์ / สุ่น: คนรักเก่าของวิชัย
ชนาธิป โพธิ์ทองคำ แสดงเป็น หลวงศักดิ์รณชิต / ศักดิ์: คนรักของช่วง
นิศาชล ต้วมสูงเนิน แสดงเป็น อุไร: พี่สาวของจันทร
นาตาชา จุลานนท์ แสดงเป็น ช่วง: น้องสาวของวิชัย
กิตติธัช ประดับ แสดงเป็น หลวงธุรกิจกำจร: คนรักของอุไร
วัทธิกร เพิ่มทรัพย์หิรัญ แสดงเป็น สมาน: สามีของช้อย
มาริลิน เคท การ์ดเนอร์ แสดงเป็น วิเวียร
กัญจน์ เตียวสุวรรณ แสดงเป็น ประพัฒน์
รชต พิเชฐโชติ แสดงเป็น อนันต์
สุริยนต์ อรุณวัฒนกูล แสดงเป็น เทียนไฉ
เพ็ญเพชร เพ็ญกุล แสดงเป็น พระศรีวิชัยบริรักษ์ : พ่อของวิชัย ชัด ช่วง และช้อย
กันติพัส นาคปั้น แสดงเป็น คุณหลวง
มาริสา อานิต้า แสดงเป็น คุณหญิงปาหนัน : ลูกสาวนายกเทศมนตรีและภรรยาเทียนไฉ
ณัฐนี สิทธิสมาน แสดงเป็น แจ้ง
เอ็ดดี้ เฮง แสดงเป็น เพื่อนข้าราชการของหลวงวิชัย
สมิตพงศ์ สกุลพงศ์ชัย แสดงเป็น เอี่ยม
สาวิกา กาญจนมาศ แสดงเป็น เลขาของอนงค์
ดีเเลน ไบรอัน
เรืองฤทธิ์ วิสมล
สุรบดินทร์ สมบัติเจริญ
การผลิต > การพัฒนา

หนึ่งในร้อย เป็นละครย้อนยุคและรัก สร้างโดยบริษัททองเอ็นเตอร์เทนเมนต์ จำกัด ดัดแปลงจากนวนิยายในชื่อเดียวกันของดอกไม้สดเมื่อปี 2477 โดยแอน ทองประสม นักแสดงและผู้จัดละครของบริษัท รู้สึกประทับใจเนื้อเรื่องและบุคลิกตัวละครของนวนิยายเรื่องนี้ ประกอบกับไม่เคยทำละครย้อนยุคมาก่อน เธอจึงตัดสินใจนำมาสร้างเป็นละครโทรทัศน์ และมอบหมายให้ อำไพพร จิตต์ไม่งง เป็นผู้กำกับ และดนยา ทรัพย์ยิ่ง เป็นผู้เขียนบท ทั้งนี้ บทละครมีการปรับให้เข้ากับยุคสมัยมากขึ้น เช่น ในนวนิยายดำเนินเรื่องอยู่ภายหลังการปฏิวัติสยาม พ.ศ. 2475 แต่ละครมีการปรับให้อยู่ในช่วงพุทธศักราช 2493–2502 ตามความประสงค์ของบริษัทที่ต้องการสร้างละครแนวรักร่วมสมัยที่มีความสวยงาม ความสนุก และยังคงแก่นความคิดของเรื่องและตัวละครเอาไว้
ในเดือนกันยายน 2566 ธนภพ ลีรัตนขจร ยืนยันว่าเขาได้รับเลือกให้แสดงละครเรื่องนี้ ในเดือนถัดมา บริษัทได้เปิดเผยภาพประชาสัมพันธ์ละครที่แสดงให้เห็นภาพท่อนล่างของนักแสดงคู่หนึ่งที่ยังไม่มีการระบุชื่อ แต่ถึงกระนั้น ดาราเดลี่ รายงานว่าภาพดังกล่าวอาจเป็นธนภพ และอุรัสยา เสปอร์บันด์ ต่อมาในเดือนพฤศจิกายน แอนยืนยันว่าทั้งธนภพและอุรัสยาจะเป็นนักแสดงนำในละครเรื่องนี้
ในวันที่ 29 สิงหาคม 2567 มีการเปิดเผยตัวอย่างละครครั้งแรก และครั้งที่สองในวันที่ 5 กันยายน พร้อมกับกำหนดวันออกอากาศคือวันที่ 19 กันยายน
การผลิต > การถ่ายทำ

หนึ่งในร้อย เริ่มถ่ายทำกลางเดือนพฤศจิกายน 2566 มีการใช้สถานที่มากมายในระหว่างการถ่ายทำ เช่น วาวาเฮาส์ ใช้ถ่ายทำเป็นบ้านของตระกูลสุนทรพงศ์, บางยางโคโลเนียล ใช้ถ่ายทำเป็นบ้านของตระกูลวรทบุตต์, มิวเซียมสยาม ใช้ถ่ายทำเป็นที่ทำงานของวิชัย, วราวิลล์ ใช้ถ่ายทำฉากเล่นเปียโนของอนงค์, สวนสมเด็จพระนางเจ้าสิริกิติ์ฯ ใช้ถ่ายทำฉากสารภาพรักของวิชัยและอนงค์ รวมถึงชุมชนเลื่อนฤทธิ์ ใช้ถ่ายทำฉากห้างสรรพสินค้าของตระกูลสุนทรพงศ์ ส่วนฉากอื่น ๆ ยังมีการถ่ายทำข้างอาคารกระทรวงกลาโหม, เกาะกระดาน และสวนสนประดิพัทธ์
การผลิต > เครื่องแต่งกาย

เครื่องแต่งกายตัวละคร ออกแบบโดยธวัชชัย เพชรวารา และวิริยา พงศ์ขจร ผู้เคยออกแบบให้ละครเรื่อง กลกิโมโน (2558), ลิขิตรัก (2561) และ มาตาลดา (2566) เนื่องจาก หนึ่งในร้อย มีการปรับบทให้อยู่ระหว่างพุทธศักราช 2493–2502 วิริยาได้ออกแบบตามความต้องการของแอน ทองประสม ที่ต้องการละทิ้งความถูกต้องทางประวัติศาสตร์และมุ่งเน้นเครื่องแต่งกายเสมือนอยู่ในสมัยรีเจนซีแทน นอกจากนี้ เครื่องแต่งกายบางส่วนของวิชัย มีการผสมผสานความเป็นไทยเพื่อแสดงถึงบุคลิกตัวละครที่มีความคิดโบราณคร่ำครึ ในขณะที่เครื่องแต่งกายของอนงค์ เน้นสีสันฉูดฉาดมากกว่าตัวละครอื่น ๆ เพราะมีความคิดหัวสมัยใหม่ ส่วนทรงผมมีการอิงจากละครชุด บริดเจอร์ตัน: วังวนรัก เกมไฮโซ ประปราย
การผลิต > เพลงประกอบ

หนึ่งในร้อย มีเพลงประกอบสองเพลงคือ "The Trouble is.. ปัญหาของฉัน" เป็นเพลงแนวป็อป ขับร้องโดยวิโอเลต วอเทียร์ และเขียนโดยณรงค์วิทย์ เตชะธนะวัฒน์ เป็นเพลงเกี่ยวกับการตกหลุมรักใครสักคน แต่ไม่กล้าเปิดเผยความรู้สึกดังกล่าว โดยเพลงสามารถเปิดตัวที่อันดับ 39 บนชาร์ตบิลบอร์ด เพลงไทย และขึ้นไปถึงอันดับห้าในชาร์ตประจำสัปดาห์ของวันที่ 25 พฤศจิกายน 2567 ส่วนอีกเพลงหนึ่ง "สุภาพบุรุษ Without Love" ขับร้องโดยธนภพ ลีรัตนขจร เป็นเพลงเกี่ยวกับความเกรงกลัวในการเริ่มต้นความสัมพันธ์ใหม่ ๆ และมองว่าตนเองนั้นไม่คู่ควรกับอีกฝ่าย
การตอบรับ

วีรวัฒน์ อัจจุตมานัส จาก เดอะสแตนดาร์ด ชื่นชมการปรับบทให้เข้ากับยุคสมัยทำให้เนื้อเรื่องสนุกและน่าติดตาม ส่วนเครื่องแต่งกายและสถานที่ถ่ายทำก็ "เข้าขั้นทำถึง" รวมถึงชื่นชมการแสดงของอุรัสยา เช่นเดียวกับนิตยสาร ออลแม็กกาซีน ที่มองว่าบทมีการสอดแทรกรายละเอียดเพิ่มเติมทำให้ละครมีความสมเหตุสมผลและน่าติดตาม ในขณะที่พัชญ์สิตา ไพบูลย์ศิริ จาก มิเรอร์ไทยแลนด์ มองว่า หนึ่งในร้อย เป็นอีกหนึ่งผลงานที่ตอกย้ำความเป็นปีทองของละครไทยที่สะท้อนให้เห็นถึงพลังของผู้หญิง เว็บไซต์ ไทยรัฐ ยกให้เป็นหนึ่งในละครแห่งปี โดยอธิบายว่า หนึ่งในร้อย มีความโดดเด่นด้วยการถ่ายทอดความเป็นละครย้อนยุคได้อย่างละมุน รวมถึงชื่นชนฉาก เสื้อผ้า และหน้าผม ทั้งนี้ เว็บไซต์ สนุก.คอม ยังจัดอันดับให้เป็น "ที่สุดของละครไทยปี 2567" ในอันดับหนึ่ง โดยเขียนว่าละครสร้างความประทับใจด้วยเนื้อเรื่องคลาสสิกและเคมีของนักแสดงนำที่เข้ากันได้อย่างสมบูรณ์แบบ นอกจากนี้ หนึ่งในร้อย ยังถูกจัดให้อยู่อันดับหนึ่งในรายชื่อ "ละคร-ซีรีส์แห่งปี" จากการสำรวจของไลน์ทูเดย์โพล ซึ่งได้รับคะแนนโหวต 30.05%
การตอบรับ > รางวัล

| รางวัล | สาขา | ผู้รับ | ผล | อ>  |
| --- | --- | --- | --- | --- |
| รางวัลกินรีทองมหาชน | ละครพีเรียด ดราม่า โรแมนติก คอมเมดียอดเยี่ยม | หนึ่งในร้อย | ชนะ |  |
| รางวัลกินรีทองมหาชน | นักแสดงนำชายยอดเยี่ยม | ธนภพ ลีรัตนขจร | ชนะ |  |
| รางวัลกินรีทองมหาชน | นักแสดงนำหญิงยอดเยี่ยม | อุรัสยา เสปอร์บันด์ | ชนะ |  |
| แคสอะวอดส์ | ละครดังแห่งปี | หนึ่งในร้อย | รอผล |  |
| โทตีมิวสิกอะวอดส์ | เพลงประกอบยอดนิยมแห่งปี | วิโอเลต วอเทียร์ | รอผล |  |
| ซูเปอร์สตาร์ไอดอลอะวอดส์ | ซูเปอร์สตาร์นำชายยอดเยี่ยม | ธนภพ ลีรัตนขจร | รอผล |  |
| ซูเปอร์สตาร์ไอดอลอะวอดส์ | ซูเปอร์สตาร์นำหญิงยอดเยี่ยม | อุรัสยา เสปอร์บันด์ | รอผล |  |
| รางวัลนาฏราช | ละครยอดเยี่ยม | หนึ่งในร้อย | รอผล |  |
| รางวัลนาฏราช | นักแสดงนำชายยอดเยี่ยม | ธนภพ ลีรัตนขจร | รอผล |  |
| รางวัลนาฏราช | นักแสดงนำหญิงยอดเยี่ยม | อุรัสยา เสปอร์บันด์ | รอผล |  |
| รางวัลนาฏราช | เพลงละครยอดเยี่ยม | วิโอเลต วอเทียร์ | รอผล |  |
| รางวัลนาฏราช | เครื่องแต่งกายยอดเยี่ยม | วิริยา พงศ์ขจร และธวัชชัย เพชรวารา | รอผล |  |
| รางวัลนาฏราช | กำกับศิลป์ยอดเยี่ยม | เกษมสันต์ อัมวรรณ์ และพนมศักดิ์ สุขประเสริฐ | รอผล |  |
| สนุกสุดจัดที่สุดแห่งปี | นักแสดงชายยอดนิยมแห่งปี | ธนภพ ลีรัตนขจร | เสนอชื่อเข้าชิง |  |
| สนุกสุดจัดที่สุดแห่งปี | นักแสดงหญิงยอดนิยมแห่งปี | อุรัสยา เสปอร์บันด์ | เสนอชื่อเข้าชิง |  |
เชิงอรรถ

1 2  สำหรับเพลง "The Trouble is.. ปัญหาของฉัน"
สำนักงานทรัพยากรน้ำแห่งชาติ

| --- | --- |
Office of the National Water Resources
เครื่องหมายราชการสำนักงานทรัพยากรน้ำแห่งชาติ
ภาพรวมสำนักงาน
ก่อตั้ง: 25 ตุลาคม พ.ศ. 2560; 7 ปีก่อน (2560-10-25)
สำนักงานก่อนหน้า: สำนักงานบริหารจัดการทรัพยากรนำ้แห่งชาติ
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: 89/168-170 ถนนวิภาวดีรังสิต แขวงตลาดบางเขน เขตหลักสี่ กรุงเทพมหานคร
บุคลากร: 532 คน (พ.ศ. 2566)
งบประมาณต่อปี: 768,055,200 บาท (พ.ศ. 2568)
ฝ่ายบริหารสำนักงาน: สุรสีห์ กิตติมณฑล, เลขาธิการ ไพฑูรย์ เก่งการช่าง, รองเลขาธิการ พัชรวีร์ สุวรรณิก, รองเลขาธิการ
ต้นสังกัดสำนักงาน: สำนักนายกรัฐมนตรี
เว็บไซต์: เว็บไซต์ของสำนักงานทรัพยากรน้ำแห่งชาติ
สำนักงานทรัพยากรน้ำแห่งชาติ หรือชื่อเดิม สำนักงานบริหารจัดการทรัพยากรน้ำแห่งชาติ (อังกฤษ: Office of the National Water Resources, ชื่อย่อ: ONWR, สทนช.) เป็นส่วนราชการที่อยู่ในบังคับบัญชาขึ้นตรงต่อ นายกรัฐมนตรี สังกัดสำนักนายกรัฐมนตรี ตามมาตรา 7 แห่งพระราชบัญญัติปรับปรุงกระทรวง ทบวง กรม พ.ศ. 2545 และที่แก้ไขเพิ่มเติม โดยจัดตั้งขึ้นตามคำสั่งหัวหน้าคณะรักษาความสงบแห่งชาติ ที่ 46/2560 เรื่อง การจัดตั้งสำนักงานบริหารจัดการทรัพยากรน้ำแห่งชาติ เมื่อวันที่ 25 ตุลาคม พ.ศ. 2560  ทำหน้าที่บูรณาการข้อมูลสารสนเทศ ฝ่ายแผนงาน โครงการ ฝ่ายงบประมาณบริหารจัดการ และฝ่ายติดตามและประเมินผลการบริหารจัดการทรัพยากรน้ำ เพื่อประโยชน์ในการกำหนดนโยบายการบริหารจัดการทรัพยากรน้ำทั้งระบบ โดยมีเลขาธิการสำนักงานทรัพยากรน้ำแห่งชาติเป็นผู้บังคับบัญชาสูงสุด
มีที่ทำการชั่วคราวอยู่ที่ สำนักงานคณะกรรมการข้าราชการพลเรือน หรือ ก.พ. เดิมก่อนย้ายไปอาคารจุฑามาศ เขตหลักสี่ เนื่องจากที่ทำการเดิมมีพื้นที่คับแคบ
ต่อมาในวันที่ 22 มกราคม พ.ศ. 2561 ได้มีการเปลี่ยนชื่อหน่วยงานจาก สำนักงานบริหารจัดการทรัพยากรน้ำแห่งชาติ เป็น สำนักงานทรัพยากรน้ำแห่งชาติ และเปลี่ยนตำแหน่งผู้บังคับบัญชาสูงสุดจากผู้อำนวยการเป็นเลขาธิการ ต่อมาใน วันที่ 3 กรกฎาคม พ.ศ. 2562 ได้มี ระเบียบสำนักนายกรัฐมนตรี ว่าด้วยการดำเนินงานด้านการเปลี่ยนแปลงสภาพภูมิอากาศ (ฉบับที่ 6) ให้ เลขาธิการสำนักงานทรัพยากรน้ำแห่งชาติ ดำรงตำแหน่ง กรรมการในคณะกรรมการนโยบายการเปลี่ยนแปลงสภาพภูมิอากาศแห่งชาติระเบียบสำนักนายกรัฐมนตรีดังกล่าว ส่งผลให้ นาย สมเกียรติ ประจำวงษ์ ดำรงตำแหน่ง กรรมการในคณะกรรมการนโยบายการเปลี่ยนแปลงสภาพภูมิอากาศแห่งชาติ ใน วันที่ 4 กรกฎาคม พ.ศ. 2562
หน่วยงานภายใน

สำนักงานทรัพยากรน้ำแห่งชาติ แบ่งส่วนราชการภายใน ตามกฎกระทรวงแบ่งส่วนราชการสำนักงานทรัพยากรน้ำแห่งชาติ สำนักนายกรัฐมนตรี พ.ศ. 2561 ซึ่งประกาศในราชกิจจานุเบกษา เล่ม 135 ตอนที่ 8 ก วันที่ 16 กุมภาพันธ์ 2561 ดังนี้
(1) สำนักงานเลขาธิการ
(2) กองนโยบายและยุทธศาสตร์
(3) กองบริหารจัดการลุ่มน้ำ
(4) กองวิเคราะห์โครงการและงบประมาณ
(5) ศูนย์อำนวยการน้ำแห่งชาติ
(6) สำนักงานเลขานุการคณะกรรมการทรัพยากรน้ำแห่งชาติ
กระทั่งวันอังคารที่ 9 กรกฎาคม พ.ศ. 2562 ราชกิจจานุเบกษาได้เผยแพร่ กฎกระทรวงแบ่งส่วนราชการสำนักงานทรัพยากรน้ำแห่งชาติ สำนักนายกรัฐมนตรี พ.ศ. 2562 โดยกำหนดให้ยกเลิก กฎกระทรวงแบ่งส่วนราชการสำนักงานทรัพยากรน้ำแห่งชาติ สำนักนายกรัฐมนตรี พ.ศ. 2561 และให้สำนักงานทรัพยากรน้ำแห่งชาติแบ่งส่วนราชการดังต่อไปนี้
(1) สำนักงานเลขาธิการ
(2) กองกฎหมาย
(3) กองการต่างประเทศ
(4) กองนโยบายและแผนแม่บท
(5) กองบริหารจัดการลุ่มน้ำ
(6) กองวิเคราะห์โครงการและงบประมาณ
(7) ศูนย์อำนวยการน้ำแห่งชาติ
(8)-(11) สำนักงานทรัพยากรน้ำแห่งชาติภาค 1-4
(12) สำนักงานเลขานุการคณะกรรมการทรัพยากรน้ำแห่งชาติ
รายนามเลขาธิการสำนักงานทรัพยากรน้ำแห่งชาติ

| ลำดับ | ชื่อ | ดำรงตำแหน่ง |
| --- | --- | --- |
| 1 | สมเกียรติ ประจำวงษ์ | 22 มกราคม พ.ศ. 2561 – 30 กันยายน พ.ศ. 2564 |
| 2 | สุรสีห์ กิตติมณฑล | 1 ตุลาคม พ.ศ. 2564 – ปัจจุบัน |
แหล่งข้อมูลอื่น

สำนักงานทรัพยากรน้ำแห่งชาติ ที่เฟซบุ๊ก
สำนักงานทรัพยากรน้ำแห่งชาติ ที่เอกซ์ (ทวิตเตอร์)
| ด ค กหน่วยงานในสังกัดและหน่วยงานภายใต้การกำกับดูแลของสำนักนายกรัฐมนตรี |
| --- | --- | --- |
| ขึ้นตรงต่อปลัดสำนัก นายกรัฐมนตรี | สำนักงานปลัด • กรมประชาสัมพันธ์ • สำนักงานคณะกรรมการคุ้มครองผู้บริโภค |  |
| ขึ้นตรงต่อ นายกรัฐมนตรี | สำนักข่าวกรองแห่งชาติ • สำนักงบประมาณ • สำนักงานขับเคลื่อนการปฏิรูปประเทศ ยุทธศาสตร์ชาติ และการสร้างความสามัคคีปรองดอง • สำนักงานคณะกรรมการกฤษฎีกา • สำนักงานคณะกรรมการข้าราชการพลเรือน • สำนักงานคณะกรรมการนโยบายที่ดินแห่งชาติ • สำนักงานคณะกรรมการพัฒนาระบบราชการ • สำนักงานคณะกรรมการส่งเสริมการลงทุน • สำนักงานทรัพยากรน้ำแห่งชาติ • สำนักงานสภาความมั่นคงแห่งชาติ • สำนักงานสภาพัฒนาการเศรษฐกิจและสังคมแห่งชาติ • สำนักเลขาธิการคณะรัฐมนตรี • สำนักเลขาธิการนายกรัฐมนตรี • กองอำนวยการรักษาความมั่นคงภายในราชอาณาจักร • ศูนย์อำนวยการรักษาผลประโยชน์ของชาติทางทะเล |  |
| องค์การมหาชน | สำนักงานคณะกรรมการสุขภาพแห่งชาติ • สถาบันคุณวุฒิวิชาชีพ (องค์การมหาชน) • สถาบันบริหารจัดการธนาคารที่ดิน (องค์การมหาชน)  • สำนักงานบริหารและพัฒนาองค์ความรู้ (องค์การมหาชน) • สำนักงานพัฒนารัฐบาลดิจิทัล (องค์การมหาชน) • สำนักงานส่งเสริมการจัดประชุมและนิทรรศการ (องค์การมหาชน) • สำนักงานส่งเสริมเศรษฐกิจสร้างสรรค์ (องค์การมหาชน) • สำนักงานพัฒนาพิงคนคร (องค์การมหาชน) • สำนักงานส่งเสริมวิสาหกิจขนาดกลางและขนาดย่อม • สำนักงานคณะกรรมการการรักษาความมั่นคงปลอดภัยไซเบอร์แห่งชาติ • สำนักงานกองทุนหมู่บ้านและชุมชนเมืองแห่งชาติ • สำนักงานกองทุนสนับสนุนการสร้างเสริมสุขภาพ |  |
| รัฐวิสาหกิจ | บริษัท อสมท จำกัด (มหาชน) |  |
| หน่วยงานในกํากับ | ราชวิทยาลัยจุฬาภรณ์ |  |
หมวดหมู่ • ส่วนราชการหรือหน่วยงานในบังคับบัญชาของนายกรัฐมนตรี
รายชื่อบุคคลจากมหาวิทยาลัยเกษตรศาสตร์

ตัวอย่างผู้สำเร็จการศึกษาจากมหาวิทยาลัยเกษตรศาสตร์
สมเด็จเจ้าฟ้าฯ กรมพระศรีสวางควัฒน วรขัตติยราชนารี, พระบรมวงศ์
ศรีรัศมิ์ สุวะดี, อดีตพระวรชายา
สืบ นาคะเสถียร, นักวิชาการทรัพยากรธรรมชาติ
อำพน กิตติอำพน, องคมนตรี
สุวัจน์ ลิปตพัลลภ, รองนายกรัฐมนตรีคนที่ 83
ปลอดประสพ สุรัสวดี, รองนายกรัฐมนตรีคนที่ 111
ยุคล ลิ้มแหลมทอง, รองนายกรัฐมนตรีคนที่ 113
พัชรวาท วงษ์สุวรรณ, รองนายกรัฐมนตรีคนที่ 128
ณรงค์ศักดิ์ โอสถธนากร, ผู้ว่าราชการจังหวัดปทุมธานีคนที่ 59
กิตติ สิงหาปัด, ผู้ประกาศข่าว
รินลณี ศรีเพ็ญ, นักแสดง พิธีกร
บุคคลที่มีชื่อเสียงที่เกี่ยวข้องกับมหาวิทยาลัยเกษตรศาสตร์
รายชื่อบุคคลที่มีชื่อเสียงที่เกี่ยวข้องกับมหาวิทยาลัยเกษตรศาสตร์นี้ ประกอบด้วยศิษย์เก่าที่มีชื่อเสียง คณาจารย์ และผู้บริหาร
คณะเกษตร

ท่านผู้หญิง ศรีรัศมิ์ สุวะดี (ศิษย์เก่า) พระมารดาในสมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร
อำพล เสนาณรงค์ (ศิษย์เก่า) อดีตองคมนตรี / อดีตนายกสภามหาวิทยาลัยเกษตรศาสตร์
หม่อมเจ้าสิทธิพร กฤดากร (บุคลากร) นายกสภามหาวิทยาลัยเกษตรศาสตร์  / รางวัลแมกไซไซ สาขาบริการสาธารณะ ปี พ.ศ. 2510 / บิดาแห่งการเกษตรแผนใหม่ / อดีตรัฐมนตรีว่าการกระทรวงเกษตร
ศาสตราจารย์ ระพี สาคริก (ศิษย์เก่า) อดีตอธิการบดีมหาวิทยาลัยเกษตรศาสตร์ / อดีตผู้ทรงคุณวุฒิของทบวงมหาวิทยาลัย / อดีตรัฐมนตรีช่วยว่าการกระทรวงเกษตรและสหกรณ์ / บิดาแห่งวงการกล้วยไม้ไทย
มนตรี ด่านไพบูลย์ (ศิษย์เก่า) อดีตรัฐมนตรีว่าการทบวงมหาวิทยาลัย
ศาสตราจารย์ ดร.ประเสริฐ ณ นคร (บุคลากร) นักวิจัยดีเด่นแห่งชาติ ปี พ.ศ. 2531
ศาสตราจารย์ ดร.สุจินต์ จินายน (บุคลากร) นักวิจัยดีเด่นแห่งชาติ ปี พ.ศ. 2533
ศาสตราจารย์ ดร. ทศพร วงศ์รัตน์ (ศิษย์เก่า) ราชบัณฑิต นักวิจัยดีเด่นแห่งชาติ ปี พ.ศ. 2537
ศาสตราจารย์ ดร.ธีระ สูตะบุตร (ศิษย์เก่า) อดีตรัฐมนตรีว่าการกระทรวงเกษตรและสหกรณ์ อดีตอธิการบดีมหาวิทยาลัยเกษตรศาสตร์
ดร. สมุทร มงคลกิติ (ศิษย์เก่า) อดีตรัฐมนตรีช่วยว่าการกระทรวงเกษตรและสหกรณ์
นารากร ติยายน  (ศิษย์เก่า)  ผู้ประกาศข่าว / ผู้ดำเนินรายการ
กิตติ สิงหาปัด  (ศิษย์เก่า)  ผู้ประกาศข่าว / ผู้ดำเนินรายการ
รองศาสตราจารย์ สุพัตร์ ฟ้ารุ่งสาง (ศิษย์เก่า) ผู้เชี่ยวชาญเรื่องพันธุศาสตร์สถิติและคอมพิวเตอร์ นักวิชาการคนแรกที่ออกมาเปิดเผยปัญหา Y2K ใน ITV (TPBS ปัจจุบัน)
ดร.เสริมลาภ วสุวัต (ศิษย์เก่า) ผู้เชี่ยวชาญพรรณไม้ "บัว"  ประธานชมรมผู้รักบัวแห่งประเทศไทย
ดร.จารุจินต์ นภีตะภัฏ (ศิษย์เก่า) ผู้อำนวยการพิพิธภัณฑ์ธรรมชาติวิทยา องค์การพิพิธภัณฑ์วิทยาศาสตร์แห่งชาติรางวัลญาณสังวร คนดีศรีสยาม ครั้งที่ 8 ประจำปี พ.ศ. 2562 จากสมัชชานักจัดรายการข่าววิทยุโทรทัศน์หนังสือพิมพ์แห่งประเทศไทย รางวัล Bronze Award, Thailand Research Expo, 2019 สำนักงานการวิจัยแห่งชาติ
จิตต์โสภิณ ลิมปิสวัสดิ์ (ศิษย์เก่า) นักแสดง
รศ.ดร. วิบูลย์ จงรัตนเมธีกุล (ศิษย์เก่า) ผู้รับพระราชทานทุนมูลนิธิอานันทมหิดล แผนกเกษตรศาสตร์ ประจำปี พ.ศ. 2524
รศ.ดร. สนธิชัย จันทร์เปรม (ศิษย์เก่า) ผู้รับพระราชทานทุนมูลนิธิอานันทมหิดล แผนกเกษตรศาสตร์ ประจำปี พ.ศ. 2534
ศาสตราจารย์ ดร.อานัฐ ตันโช สังกัดคณะผลิตกรรมการเกษตร มหาวิทยาลัยแม่โจ้ (ศิษย์เก่า) ศิษย์เก่าดีเด่นประจำปี 2563
ศาสตราจารย์ ดร.อัญชลี สุทธิประการ  (ศิษย์เก่า) ศิษย์เก่าดีเด่นประจำปี 2559
ปุณิกา กุลสุนทรรัตน์ (ศิษย์เก่า) รองอันดับ 2 มิสยูนิเวิร์สไทยแลนด์ 2020 ผู้จัดการกองประกวด Miss Universe Thailand
คณะประมง

ศาสตราจารย์ ดร.สมเด็จเจ้าฟ้าฯ กรมพระศรีสวางควัฒน วรขัตติยราชนารี (ศิษย์เก่า) ทรงสำเร็จการศึกษาหลักสูตรปรัชญาดุษฎีบัณฑิต ผลงานวิจัยเรื่อง "Molecular Genetic Studies and Preliminary Culture Experiments of Scallops Bivalve: Pectinidae) in Thailand"
ดร.ปลอดประสพ สุรัสวดี (ศิษย์เก่า) รัฐมนตรีว่าการกระทรวงวิทยาศาสตร์และเทคโนโลยี
ดร.ชวลิต วิทยานนท์ (ศิษย์เก่า) นักวิชาการ
ผศ.ดร. สุชาย วรชนะนันท์ (ศิษย์เก่า) คณะกรรมการประจำคณะประมง ประเภทผู้แทนคณาจารย์ ผู้รับพระราชทานทุนมูลนิธิอานันทมหิดล แผนกเกษตรศาสตร์ ประจำปี พ.ศ. 2545
คณะมนุษยศาสตร์

ศาสตราจารย์พิเศษ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ องค์บรรยายพิเศษวิชาภาษาฝรั่งเศส
เขมนิจ จามิกรณ์ (แพนเค้ก) (ศิษย์เก่า) นักแสดง / ไทยซุปเปอร์โมเดล 2547
สุริยา ลาภวิสุทธิสิน (ศิษย์เก่า) อดีตรัฐมนตรีช่วยว่าการกระทรวงพาณิชย์
วิรุฬ สกุลทรัพย์ไพศาล (ดำ วงฟอร์เอฟเวอร์) (ศิษย์เก่า) นักร้อง
จักรธร ขจรไชยกูล (โตน วงโซฟา) (ศิษย์เก่า) นักดนตรี
เจก รัตนตั้งตระกูล  (ศิษย์เก่า) ผู้ประกาศข่าว
เตชินท์ ชยุติ (ศิษย์เก่า) นักร้อง
นันทนา บุญ-หลง (ศิษย์เก่า) นักร้อง
ณพอาภา เทวกุล ณ อยุธยา (ศิษย์เก่า) นักร้อง / ผู้ออกแบบสติ๊กเกอร์ "เรารักในหลวง"/ เยาวชนดีเด่นแห่งชาติ ปี2551 สาขาสื่อมวลชนเพื่อเด็กและเยาวชนที่ป้องกันปัญหาสังคม
สิริลภัส กองตระการ (ศิษย์เก่า) เกียรตินิยมอันดับ 2 / นักแสดง / รองอันดับ 2 มิสทีนไทยแลนด์ 2546 / 12 คนสุดท้าย มิสไทยแลนด์ยูนิเวิร์ส 2552 / สมาชิกพรรคก้าวไกล
กมลเนตร เรืองศรี (อาย) (ศิษย์เก่า) เกียรตินิยมอันดับ 1 / นักแสดง
เดียร์น่า ฟลีโป (เดียร์น่า) (ศิษย์เก่า) เกียรตินิยมอันดับ 2 / นักแสดง / นางแบบ
เวฬุรีย์ ดิษยบุตร (ฝ้าย) (ศิษย์เก่า) มิสยูนิเวิร์สไทยแลนด์ 2557 / นักแสดง / พิธีกรรายการสตรอเบอรี่ชีสเค้ก
ศรัณย่า ชุณหศาสตร์ (เจด้า) (ศิษย์เก่า) / นักแสดง / นางแบบ
จิรกิตติ์ ถาวรวงศ์ (เมฆ) (ศิษย์เก่า) นักแสดงสังกัด จีเอ็มเอ็มทีวี
วรนิษฐ์ ถาวรวงศ์ (มุก) (ศิษย์เก่า) นักแสดงสังกัด จีเอ็มเอ็มทีวี
นภสร ชัยพรเรืองเดช (บีน) (ศิษย์เก่า) นักร้องสังกัด มิวซิกมูฟ
อมร แต้อุดมกุล  (ศิษย์เก่า) ผู้ประกาศข่าวช่อง ท็อปนิวส์
ร้อยโทหญิง ปวิชญา วลีสุขสันต์ (ศิษย์เก่า) ผู้ช่วยโฆษกกองบัญชาการกองทัพไทย
เจสสิก้า คูนี่ (ศิษย์เก่า) คอนเทนครีเอเตอร์ด้านสุขภาพทางออนไลน์ที่ชื่อ "befitwithjess" และเทรนเนอร์สอนออกกำลังกาย อดีตแอร์โฮเตสของสายการบินเอมิเรตส์
กิตติมา ธารารัตนกุล (ศิษย์เก่า) ผู้ประกาศข่าวช่อง นิวส์วัน และ แนวหน้าออนไลน์
อภิสรา เกิดชูชื่น (ศิษย์เก่า เอกภาษาอังกฤษ) ผู้ประกาศข่าว พิธีกร อาจารย์พิเศษคณะมนุษยศาสตร์ มหาวิทยาลัยเกษตรศาสตร์
คณะวนศาสตร์

ศาสตราจารย์ ดร.สง่า สรรพศรี (ศิษย์เก่า/บุคลากร) อดีตรัฐมนตรีว่าการกระทรวงวิทยาศาสตร์และเทคโนโลยี / อดีตคณบดีคณะวนศาสตร์ มหาวิทยาลัยเกษตรศาสตร์ / กรรมการมูลนิธิอานันทมหิดล สาขาเกษตรศาสตร์ / ราชบัณฑิตสำนักวิทยาศาสตร์ ราชบัณฑิตยสถาน
ศาสตราจารย์ เกษม จันทร์แก้ว นักวิชาการด้านวิทยาศาสตร์สิ่งแวดล้อม อดีตอธิบดีกรมป่าไม้
สืบ นาคะเสถียร (ศิษย์เก่า) นักอนุรักษ์และนักวิชาการด้านทรัพยากรธรรมชาติ
ประพัฒน์ ปัญญาชาติรักษ์ (ศิษย์เก่า) อดีตรัฐมนตรีช่วยว่าการกระทรวงเกษตรและสหกรณ์
ผู้ช่วยศาสตราจารย์ ดร. ลัดดาวรรณ เหรียญตระกูล (ศิษย์เก่า) รองหัวหน้าภาควิชาวิศวกรรมป่าไม้และเลขานุการภาควิศวกรรมป่าไม้ ผู้รับพระราชทานทุนมูลนิธิอานันทมหิดล แผนกเกษตรศาสตร์ ประจำปี พ.ศ. 2553
คณะวิศวกรรมศาสตร์

หม่อมหลวงชูชาติ กำภู (บุคลากร) ราชบัณฑิต ในวิชาวิทยาศาสตร์ประยุกต์
รองศาสตราจารย์ ยืน ภู่วรวรรณ (บุคลากร) นักวิจัยดีเด่นแห่งชาติ ปี พ.ศ. 2539
สุวัจน์ ลิปตพัลลภ (ศิษย์เก่า) อดีตรองนายกรัฐมนตรี
ภูษณ ปรีย์มาโนช (ศิษย์เก่า) อดีตรัฐมนตรีประจำสำนักนายกรัฐมนตรี
ธีระ วงศ์สมุทร (ศิษย์เก่า) อดีตรัฐมนตรีว่าการกระทรวงเกษตรและสหกรณ์
ธีระ สลักเพชร (ศิษย์เก่า) อดีตรัฐมนตรีว่าการกระทรวงวัฒนธรรม
มานิต นพอมรบดี (ศิษย์เก่า) อดีตรัฐมนตรีช่วยว่าการกระทรวงสาธารณสุข
ปราโมทย์ ไม้กลัด (ศิษย์เก่า) อดีตอธิบดีกรมชลประทาน อดีตสมาชิกวุฒิสภากรุงเทพมหานคร
ณรงค์ศักดิ์ โอสถธนากร (ศิษย์เก่า) อดีตผู้ว่าราชการจังหวัดปทุมธานี​ จังหวัดลำปาง​ จังหวัดพะเยา​และจังหวัดเชียงราย
ดร.พันธ์ศักดิ์ ศิริรัชตพงษ์ (ศิษย์เก่า) ผู้อำนวยการศูนย์เทคโนโลยีอิเล็กทรอนิกส์และคอมพิวเตอร์แห่งชาติ
ผศ. ดร. พิพล บุญจันต๊ะ (ศิษย์เก่า) ผู้รับพระราชทานทุนมูลนิธิอานันทมหิดล แผนกเกษตรศาสตร์ ประจำปี พ.ศ. 2518
รศ. ดร. เจษฎา แก้วกัลยา (ศิษย์เก่า) ผู้รับพระราชทานทุนมูลนิธิอานันทมหิดล แผนกเกษตรศาสตร์ ประจำปี พ.ศ. 2518
ดร. อุดมชัย เตชะวิภู (ศิษย์เก่า) นักวิจัยห้องปฏิบัติการเทคโนโลยีภาพ ศูนย์เทคโนโลยีอิเล็กทรอนิกส์และคอมพิวเตอร์แห่งชาติ / ผู้รับพระราชทานทุนมูลนิธิอานันทมหิดล แผนกเกษตรศาสตร์ ประจำปี พ.ศ. 2540
อานัส ฬาพานิช (ศิษย์เก่า) นักแสดง
วีรภาพ สุภาพไพบูลย์ (ศิษย์เก่า) นักแสดง
ธาวิน เยาวพลกุล (ศิษย์เก่า) นักแสดง
รัชพล แย้มแสง (มิวสิก เอเอฟ 4) (ศิษย์เก่า) นักร้อง นักแสดง
วฤษฎิ์ ศิริสันธนะ (ศิษย์เก่า) นักแสดง
รัชย์ณมนทร์ รัชย์จิราธรรม (เกรซ เดอะสตาร์6) (ศิษย์เก่า) นักร้อง
ศุภศิษฏ์ จงชีวีวัฒน์ (ศิษย์เก่า) นักแสดง
ทายาท เดชเสถียร (บอล) (ศิษย์เก่า) พิธีกรรายการหนังพาไป ทาง Thai PBS
ณัชชา พงศ์สุปาณี (MindaRyn) ยูทูบเบอร์และนักร้อง
นิปุน แก้วเรือน (ต้นกล้า) (นิสิต) มิสเตอร์ซูปราเนชั่นแนลไทยแลนด์ 2021
ชญานนท์ ภาคฐิน (ไทย) (นิสิต) นักร้อง สมาชิกวง BUS
รศ. พาพิศ วงศ์ชัยสุวัฒน์ (ศิษย์เก่า/อาจารย์) ผู้รับพระราชทานทุนมูลนิธิอานันทมหิดล แผนกเกษตรศาสตร์ ประจำปี 2554
ดร. พรรณทิศา ลิ้มแหลมทอง (ศิษย์เก่า/อาจารย์) ผู้รับพระราชทานทุนมูลนิธิอานันทมหิดล แผนกเกษตรศาสตร์ ประจำปี 2556
คณะศึกษาศาสตร์

ชัชชัย เช (บุคลากร) หัวหน้าผู้ฝึกสอนนักกีฬาเทควันโดทีมชาติไทย
ผศ.ดร.สุริยะใส กตะศิลา (ศิษย์เก่า) รองคณบดีฯวิทยาลัยนวัตกรรมสังคม มหาวิทยาลัยรังสิต,ผู้อำนวยการสถาบันปฏิรูปประเทศไทย,เลขาธิการพรรคการเมืองใหม่
เกียรติพงษ์ รัชตเกรียงไกร (ศิษย์เก่า) โค้ชกีฬาวอลเลย์บอลทีมชาติ
ดร.รัฐศาสตร์ กรสูต (ศิษย์เก่า) นักแสดง นักร้อง และรองผู้อำนวยการใหญ่สำนักงานส่งเสริมเศรษฐกิจดิจิตอล (DEPA) สังกัดกระทรวงดิจิทัลเพื่อเศรษฐกิจและสังคม
คณะเศรษฐศาสตร์

พระราชภาวนาวิสุทธิ์ (ไชยบูลย์ ธมฺมชโย)  (ศิษย์เก่า) เจ้าอาวาสวัดพระธรรมกาย
ปริญญา นาคฉัตรีย์  (ศิษย์เก่า) อดีตคณะกรรมการการเลือกตั้ง (กกต.) / อดีตอธิบดีกรมการปกครอง
นันทนา บุญ-หลง (ศิษย์เก่า) นักร้อง
วิวัฒน์ วงศ์ภัทรฐิติ (ศิษย์เก่า) พิธีกรรายการ SUPER10 และ SUPER100
นาวิน เยาวพลกุล (ศิษย์เก่า/บุคลากร) นักร้อง / ผู้รับพระราชทานทุนมูลนิธิอานันทมหิดล แผนกเกษตรศาสตร์ ประจำปี พ.ศ. 2541
ณวัฒน์ กุลรัตนรักษ์ (ศิษย์เก่า) นักแสดง
กรุณพล เทียนสุวรรณ (ศิษย์เก่า) นักแสดง
อัจฉราภรณ์ กนกนทีสวัสดิ์ (ศิษย์เก่า) นางสาวไทย
นภัทร อินทร์ใจเอื้อ (กัน เดอะสตาร์6) (ศิษย์เก่า) นักร้อง/ผู้ชนะเลิศการแข่งขันรายการ เดอะสตาร์ ค้นฟ้าคว้าดาวปี 6
ณัชชา เอกแสงกล (นิสิต) นักร้อง
สุภัสสรา ธนชาติ (ศิษย์เก่า) นักแสดง
อรจิรา แก้วสว่าง (นิสิต) นักแสดง
หนึ่งฤทัย อิสสอาด (นิสิต) นักร้อง
ปราชญา เรืองโรจน์ (ศิษย์เก่า) นักแสดง
พีรวัส แสงโพธิรัตน์ (ศิษย์เก่า) นักแสดง
ปฐวี พวงจิตร (ศิษย์เก่า) ผู้รับพระราชทานทุนมูลนิธิอานันทมหิดล แผนกเกษตรศาสตร์ ประจำปี 2562
คณะสถาปัตยกรรมศาสตร์

เป็นเอก การะเกตุ (ศิษย์เก่า) นักกีฬาเทควันโดทีมชาติไทย
รัชชุ สุระจรัส (ศิษย์เก่า) ดารานักแสดง